29. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 85 της 10 Ιαν. /14 Φεβρ. 1969 (ΦΕΚ Α΄ 21)  Περί εξυπηρετήσεως εφεξής Νήσων των Κυκλάδων υπό του Κέντρου Κοινωνικής Πολιτικής Πειραιώς επί θεμάτων αρμοδιότητος Υπουργείου Κοινωνικών Υπηρεσιών.  Έχοντες υπ’ όψιν: α)Τας διατάξεις της παρ. ζ΄ του άρθρ. 7 του Νόμ. 3925/59.  Σελ. 12(β) Τεύχος 662-Σελ. 38  β)Την ανάγκην εξυπηρετήσεως του κοινού, περιοχών αίτινες ως εκ της θέσεώς των δεν εξυπηρετούνται δια τακτικής συγκοινωνίας μετά της νήσου Σύρου προτάσει του Προέδρου της Κυβερνήσεως και των Ημετέρων του Συντονισμού, Οικονομικών και Κοινωνικών Υπηρεσιών Υπουργών, και κατόπιν της υπ’ αριθ. 800/27.11.68 γνωματεύσεως του Συμβουλίου της Επικρατείας, απεφασίσαμεν και διατάσσομεν: Ορίζομεν όπως οι κάτοκοι των νήσων Κέας, Κύθνου, Σερίφου, Σίφνου, Κιμώλου και Μήλου, επί θεμάτων αρμοδιότητος Υπουργείου Κοινωνικών Υπηρεσιών εξυπηρετούνται εφ’ εξής υπό του Κέντρου Κοινωνικής Πολιτικής Πειραιώς, αντί του τοιούτου των Κυκλάδων. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος.   Δυνάμει της παρ. 7 άρθρ. 36 Ν.Δ. 1/1968 (τόμ. 1 σελ. 84,11) το Υπουργείον Κοινωνικής Προνοίας μετωνομάσθη εις Υπουργείον Κοινωνικών Υπηρεσιών, υπήχθησαν δε εις αυτό επί πλέον και αι εξής αρμοδιότητες: Η εποπτεία εφ’ όλων των φορέων κοινωνικής ασφαλίσεως, νομικών προσώπων δημοσίου ή ιδιωτικού δικαίου, ιδρυμάτων κοινωφελούς χαρακτήρος ή σωματείου, αλληλοβοηθητικού ή ειδικού λογαριασμού, ως και Νομικών Προσώπων ή Υπηρεσιών ασκούντων απ’ ευθείας ασφάλισιν του προσωπικού των ως προς τας αρμοδιότητας κοινωνικής ασφαλίσεως τούτου (οργανισμών ή ταμείων  κοινωνικής ασφαλίσεως, υγείας, αρωγής, προνοίας κ.λπ.). Ειδικώτερον υπάγονται εις το Υπουργείον Κοινωνικών Υπηρεσιών αι αρμοδιότητες της Γενικής Διευθύνσεως Κοινωνικής Ασφαλείας του Υπουργείου Εργασίας, του Τμήματος Γεωργικών Ασφαλίσεων του Υπουργείου Γεωργίας και των Υπηρεσιών εποπτείας φορέων κοινωνικής ασφαλίσεως, κυρίας ή επικουρικής, απάντων των λοιπών Υπουργείων, εξαιρέσει των του Υπουργείου Εμπορικής Ναυτιλίας. Οι κανονισμοί ασφαλίσεως υπό του Ο.Γ.Α. της Γεωργικής Παραγωγής κατά χαλάζης και παγετού εγκρίνονται δια κοινής αποφάσεως των Υπουργών Κοινωνικών Υπηρεσιών και Γεωργίας.   35.Α.α.27-29 Υπουργείο Κοινωνικών Υπηρεσιών   